Çevrilmə sektoruna yalnız elektrik enerjisi istehsal edən enerji müəssisələrinə tədarük olunan neft məhsullarının tam miqdarları daxil edilməlidir. İstilik-elektrik stansiyalarında istifadə olunan yanacağın həcminə yalnız elektrik enerjisinin və satış üçün istiliyin istehsalında istifadə olunan yanacaq daxil olmalıdır. Özəl ehtiyaclar üçün istilik istehsal edən müəssisələr tərəfindən istehlak olunan yanacağın miqdarı iqtisadi fəaliyyətin müvafiq sektorunda son istehlak üzrə məlumatlarda əks olunur. Daha ətraflı məlumat “Elektrik enerjisi və istilik” fəslində (2-ci fəsil) verilmişdir.